# Jerry Rice

Jerry Rice (Starkville, 13 d'octubre de 1962) és un jugador de futbol americà estatunidenc. Sovint se'l considera el millor receptor de la història de la National Football League (NFL). Jugant principalment pels San Francisco 49ers, va establir una sèrie de rècords de la NFL, incloent-hi els de touchdowns (208), recepcions (1.549), i iardatge de recepció (22.895). Fill d'un paleta, Rice era cèlebre per haver desenvolupat unes mans fortes i fiables mitjançant la recepció de maons que els seus germans li llançaven quan treballava amb el seu pare. A la NFL Rice utilitzava la seva mida i força per superar els defensors a més de ser un corredor excepcional.
L'any 1999, The Sporting News va classificar Rice en segon lloc per darrere de Jim Brown a la seva llista dels «100 millors jugadors de futbol». El 2010, va ser escollit per la producció de NFL Films de NFL Network The Top 100: NFL's Greatest Players com el millor jugador de la història de la NFL.

## Historial esportiu

Rice va jugar a futbol americà universitari durant quatre temporades amb els Mississippi Valley State Delta Devils, establint diversos rècords de recepció d'equips i de la NCAA, inclòs el de convertir-se en el líder de tots els temps en rebre touchdowns de la NCAA. Es va unir als San Francisco 49ers el 1985 després de ser seleccionat amb la 16a posició al draft. Després d'una modesta temporada de debutant, Rice va emergir a la temporada següent com un dels millors receptors de la lliga, liderant la NFL en rebre iardes i touchdowns, fet que va aconseguir quatre vegades. El 1987, Rice va establir el rècord de més touchdowns en una temporada, amb 22, en una temporada escurçada de dotze partits. Va guanyar consecutivament la Super Bowl el 1988 i el 1989, i va ser el MVP de 1988. Rice va conviure amb els quarterbacks Joe Montana i Steve Young, citats com uns dels millors de la història de la NFL, ajudant-lo a liderar la lliga tant en iardes com en touchdowns sis vegades, i en recepcions dues vegades. Va guanyar una tercera Super Bowl el 1994 i un segon premi al jugador ofensiu de l'any. Després de recuperar-se d'una lesió al genoll i amb el seu joc en retrocés el juny de 2001 i amb l'ascens de la figura de Terrell Owens als 49ers, va signar amb Oakland Raiders un contracte de 4 anys arribant a la Super Bowl XXXVII, on van ser derrotats pels Tampa Bay Buccaneers, afectant el rècord seu fins llavors impecable de Super Bowl. A mitjan 2004, els Raiders el van canviar als Seattle Seahawks, on va passar la seva darrera temporada. Va signar breument amb Denver Broncos, retirant-se poc abans de l'inici de la temporada 2005 sense jugar cap partit amb l'equip.
Rice té el rècord en la majoria d'estadístiques pde wide receicer incloses recepcions, recepcions de touchdowns most career receptions (1.549), iardes de recepció (22.895), iardes de scrimmage i touchdowns totals (197). Va anotar més punts que qualsevol altre no patejador en la història de la NFL amb 1.256. Rice va ser seleccionat al Pro Bowl 13 vegades (1986–1996, 1998, 2002) i va ser nomenat All-Pro dotze vegades en les seves 20 temporades de la NFL, inclosos deu All-Pros del primer equip, empatats com a màxim per qualsevol jugador. Rice va ser inclòs en el Saló de la fama del futbol professional el 2010 i al Saló de la fama del futbol universitari el 2006. Rice va ser inclòs en el Saló de la fama de l'Esport de Mississippi el 2007 i el mateix any va ser inclòs en el Saló de la fama dels esports de la zona de la badia. La NFL el va honorar com a membre de l'equip de la dècada de 1980 i de la dècada de 1990 de la NFL, així com de l'equip de tots els temps del 75è aniversari de la NFL i de l'equip de tots els temps del 100è aniversari de la NFL.

## Després del futbol americà

Rice va competir al reality show Dancing with the Stars en la temporada 2005–2006 fent parella amb la ballarina Anna Trebunskaya, i van arribar als dos últims abans de perdre davant el cantant Drew Lachey i la seva parella Cheryl Burke. El 2009, Rice va interpretar Hal Gore a la pel·lícula Without a Paddle: Nature's Calling i va actuar com a protagonista convidat a la comèdia Rules of Engagement. És coautor de dos llibres sobre la seva vida: Rice (amb Michael Silver, publicat el 1996, ISBN 0-312-14795-3) i Go Long: My Journey Beyond the Game and the Fame (amb Brian Curtis, publicat el 2007, ISBN). 0-345-49611-6). El 2019, va ser coautor d'un llibre America's Game: The NFL at 100 (amb Randy O. Williams, ISBN 978-0062692900), celebrant el 100è aniversari de la National Football League. Rice i el seu gos, Nitus, van aparèixer a Jerry Rice & Nitus' Dog Football, un videojoc per a Wii que va ser llançat el 16 d'agost de 2011. Rice va servir com a capità d'antics alumnes de «Team Rice» durant els Pro Bowls de 2014 i 2016. El 2022, Rice es va associar amb la Creu Roja Americana per conscienciar sobre les donacions de sang.

## Referències

* ↑ «Jerry Rice - American football player» (en anglès). britannica. [Consulta: 6 maig 2021].
* ↑ Matthews, Bob «Sporting News Top 100 Football Players». Democrat and Chronicle, 15-08-1999, p. 3D [Consulta: 27 febrer 2017].
* ↑ Barall, Andy. «Jim Brown Should Be No. 1, but What About Most Underrated?» (en anglès), 05-11-2010. [Consulta: 9 juny 2022].
* ↑ Castillo, Jarrod. «Rice named 49ers honorary captain vs. Eagles in NFC title game» (en anglès). NBC Sports, 29-01-2023. [Consulta: 4 març 2023].
* ↑ Santorsa, Tony. «NFL History: Top 50 QB-WR Tandems of All-Time» (en anglès), 07-12-2011. [Consulta: 3 juny 2022].
* ↑ Pierson, Don. «1st Injury Of Career Puts 49ers' Rice Out For '97» (en anglès), 02-09-1997. Arxivat de l'original el 6 d’agost 2017. [Consulta: 5 agost 2017].
* ↑ «Raiders agree: Rice to Seattle» (en anglès), 19 octubre 19, 2004. Arxivat de l'original el de juny 26, 2018. [Consulta: de febrer 6, 2023].
* 1 2 «Rice retires after learning expected role for Broncos» (en anglès). ESPN, 05-09-2005. [Consulta: 26 febrer 2023].
* ↑ Booth, Ray. «NFL Hall of Famer Jerry Rice to visit Newcomerstown» (en anglès). Times Reporter, 25-08-2021. [Consulta: 12 febrer 2023].
* ↑ Rank, Adam. «Jerry Rice -_ Mississippi Valley State» (en anglès). NFL players from historically black colleges. NFL. [Consulta: 4 març 2023].
* ↑ Jones, Brian. «'Dancing with the Stars': Every Athlete Who Ever Competed» (en anglès), 14-03-2020. Arxivat de l'original el 7 d’agost 2020. [Consulta: 11 febrer 2021].